جمهورباشقانی رجب طیب اردوغان تۆرکیه جمهوریتینین ۱۰۰.جو یاشینین قوتلاناجاغی ۲۰۲۳.جو ایلین، بؤیوک و گوجلو تۆرکیه‌نین دیرچلیشینی موژده‌له‌دیکلری یئنی بیر باشلانقیج اولاجاغینی بیلدیردی.
جمهورباشقانی اردوغان، ۳۰ آگوست ظفرینین ۱۰۰.جو ایلی موناسیبتی ایله مئساژ یاییملادی.
بؤیوک ظفرین ۱۰۰.جو ایل دؤنومونه چاتماغین حاقلی غرورونو یاشادیقلارینی بیلدیره‌ن اردوغان، میللتین، قوزئی قیبریس تۆرک جمهوریتین‌ده‌کی قارداشلارین و دونیانین هر یئرینده یاشایان بوتون وطنداشلارین ۳۰ آگوست ظفر بایرامینی تبریک ائتدی.
اردوغان مئساژیندا،
"بؤیوک ظفر ایله بیرلیکده بو گون اۆزرینده اؤزگورجه یاشادیغیمیز تورپاقلارین از‌لی و ابدی وطنیمیز اولدوغو بیر داها مسجل اولموشدور" دئدی.
۳۰ آگوستون، اسارت و حریت آراسیندا بیر سئچیمه مجبور ائدیلدیگینده تۆرک میللتینین  نه‌لری باشارابیله‌جگینین، نه‌لردن وازگئچه‌بیله‌جگینین ان آچیق اثباتی اولدوغونو دئیه‌ن اردوغان،
"سون اولاراق ۱۵ حولای ۲۰۱۶ گئجه‌سی باش وئره‌نلر، ‘بؤیوک تعرضا’ ایلهام وئره‌ن سارسیلماز ایراده‌نین قلبلرده هله ده جانلی اولدوغونو تکرار گؤسترمیشدیر. تۆرکیه، کئچمیشیندن آلدیغی گوجله آیدینلیق و مرفه گله‌جگینی قورما یولوندا آرخایین آددیملارلا ایرلیله‌مکده‌دیر" ایفاده‌لرینی ایشلتدی.
"جمهوریتیمیزین ۱۰۰.جو یاشینی قوتلایاجاغیمیز ۲۰۲۳، انشاالله، بؤیوک و گوجلو تۆرکیه‌نین قورولوشونو موژده‌له‌یه‌جگیمیز یئنی بیر باشلانقیج اولاجاق" سؤزلرینه یئر وئرن جمهورباشقانی مئساژیندا، ​​تۆرکیه جمهوریتینین قوروجوسو غازی مصطفی کمال آتاتۆرک و سلاحداشلارینی دا سایغی ایله یاد ائتدی.
